**Obec Kopčany , Kollárova 318, 908 48 Kopčany , IČO: 00309613**

**Zastúpená Ing. Dušanom Dubeckým , starostom**

podľa § 9a ods.1 písm. a) zákona Slovenskej národnej rady č. 138/191 Zb. o majetku obcí v znení neskorších predpisov a podľa §§ 281 a nasl. zákona č. 513/1991 Zb. Obchodný zákonník v znení neskorších predpisov,

**v y h l a s u j e**

**obchodnú verejnú súťaž**

**na uzatvorenie zmluvy o nájme časti pozemku, parc. č. 902/2 vo výmere 12 m2 v k.ú. Kopčany**

za nasledovných súťažných podmienok:

## Prenajímateľ/vyhlasovateľ

Názov organizácie: Obec Kopčany

Sídlo organizácie: Kollárova 318, 908 48 Kopčany

Zastúpený : Ing. Dušan Dubecký – starosta obce

IČO: 00309613

DIČ: 2021065739

Bankové spojenie : Prima banka Slovensko a.s.

IBAN: SK64 5600 0000 0027 0868 3002

Telefón: +42134 668 1128,

e-mail: prednosta@kopcany.sk

Web: [www.kopcany.sk](http://www.kopcany.sk)

## Predmet obchodnej verejnej súťaže

Nájom časti pozemku, parc. č. 902/2 vo výmere 12 m2 v k.ú. Kopčany.

## Vyhlásenie súťaže

Podmienky obchodnej verejnej súťaže budú vyhlásené najneskôr do **25. 06. 2021.**

## Termín ohliadky

 Ohliadku pozemku si záujemci dohodnú s prednostkou obecného úradu Ing. Ivanou Knotkovou na tel. +421 34 668 1128 v termíne do predkladania ponuky.

1. **Kontaktná osoba vyhlasovateľa**

Meno: Ing. Ivana Knotková

 telefón: 34/668 1128

E-mail: prednosta@kopcany.sk

## Doba nájmu

Nájomná zmluva bude uzatvorená na dobu neurčitú podľa zákona č. 138/191 Zb. o majetku obcí v znení neskorších predpisov.

## Účel nájmu

Nájom časti pozemku, parc. č. 902/2 vo výmere 12 m2 v k.ú. Kopčany je určený k umiestneniu a prevádzkovaniu novinového stánku ako služba obyvateľstvu.

## Informatívna výška nájomného

Informatívna výška nájomného je stanovená minimálne v sume **600 Eur** ročne za celý predmet nájmu.

## Účastník je povinný uviesť v súťažnom návrhu ním ponúkanú výšku mesačného nájomného za celý predmet nájmu.

Výška nájomného bude posudzovaná podľa bodu 3 Podmienok obchodnej verejnej súťaže tohto vyhlásenia */bude kritériom pre posudzovanie súťažných návrhov/.*

# A/ Podmienky obchodnej verejnej súťaže

*Obsah návrhu na uzavretie zmluvy*

1. **Požadované náležitosti súťažného návrhu na uzavretie nájomnej zmluvy :**

Súťažný návrh predložený vo forme návrhu na uzavretie zmluvy o nájme podľa zákona č. 138/1991 Zb. o majetku obcí v znení neskorších predpisov, musí byť spracovaný v slovenskom jazyku. Treba ho predložiť minimálne v troch vyhotoveniach riadne a vlastnoručne podpísaných účastníkom súťaže s úradne overeným podpisom.

Musí obsahovať najmä :

1.1.

* 1. Identifikačné údaje vyhlasovateľa**,** meno a priezvisko štatutára, označenie bankového spojenia
	2. Identifikačné údaje účastníka súťaže
		1. **ak ide o právnickú osobu**: obchodné meno, meno a priezvisko štatutára, adresu sídla, IČO, DIČ, označenie bankového spojenia, z ktorého bude poukázané nájomné, číslo telefónu, e-mail,
		2. **ak ide o fyzickú osobu - podnikateľa**: meno a priezvisko, rodné priezvisko, adresu miesta podnikania, číslo živnostenského oprávnenia, IČO, DIČ, označenie bankového spojenia, z ktorého bude poukázané nájomné, číslo telefónu, e-mail,
		3. **ak ide o fyzickú osobu**: meno a priezvisko, rodné priezvisko, adresu trvalého pobytu, rodné číslo, označenie bankového spojenia, z ktorého bude poukázané nájomné, číslo telefónu, e-mail,
	3. predmet obchodnej verejnej súťaže,

## návrh výšky nájomného za nájom pozemku,

* 1. spôsob a lehoty platenia nájomného sa stanovujú tak, že mesačné nájomné bude platené na účet vyhlasovateľa vždy najneskôr do 20. (dvadsiateho) dňa príslušného mesiaca za obdobie jedného mesiaca, za ktoré je platba platená,
	2. **účel využitia pozemku** Umiestnenie a prevádzkovanie novinového stánku ako služba obyvateľstvu

1.2.

1. Vzor návrhu zmluvy o nájme je prílohou súťažných podmienok. Účastník súťaže je povinný spracovať súťažný návrh v zmysle predloženého vzoru. Ustanovenia návrhu nájomnej zmluvy v priloženom vzore sú záväzné a nemenné. Účastník je povinný doplniť údaje **o výške nájmu** a v bode 1.3. týchto podmienok a návrh vlastnoručne podpísať. Podpis účastníka súťaže musí byť na všetkých vyhotoveniach úradne overený.
2. Návrh zmluvy o nájme musí byť spracovaný v slovenskom jazyku. Treba ho predložiť v štyroch vyhotoveniach riadne a vlastnoručne podpísaných účastníkom súťaže. Podpisy účastníkov súťaže na návrhu zmluvy o nájme nebytových priestorov musia byť úradne overené.

Vyhlasovateľ súťaže si vyhradzuje právo odmietnuť návrhy, ak nebudú splnené podmienky v bode 1.2, a),b).

1.3. Účastník súťaže je povinný v súťažnom návrhu uviesť ním navrhovanú výšku mesačného nájomného za nájom pozemku, ktorý je predmetom tejto súťaže.

1. **Podmienky účasti v súťaži a súťažné podmienky:**
	1. Účastníci, ktorí sú fyzickými osobami, musia najneskôr v deň podávania súťažného návrhu dovŕšiť vek 18 rokov.
	2. Predložený návrh nie je možné odvolať po uplynutí lehoty určenej na predkladanie súťažných návrhov.
	3. Každý účastník súťaže môže podať iba jeden návrh na uzatvorenie zmluvy. Návrh podaný neskôr tým istým účastníkom súťaže ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov.
	4. Súťažný návrh musí byť doručený do podateľne obecného úradu Kopčany, Kollárova 318, 908 48 Kopčany, v zalepenej obálke s uvedením mena a poštovej adresy účastníka s označením: **„Obchodná verejná súťaž na nájom** **časti pozemku, parc. č. 902/2 vo výmere 12 m2 v k.ú. Kopčany - NEOTVÁRAŤ“** počas úradných hodín zverejnených na webovej stránke obce **do 16.07.2021.** V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi.
	5. Súťažné podmienky a podklady je možné získať :

na internetovej stránke obce :www.kopcany.sk/obcan/dokumenty/verejne-obstaravanie/

* 1. Obálky so súťažnými návrhmi sa budú otvárať a súťažné návrhy sa budú vyhodnocovať dňa **19. 07. 2021.** Otváranie obálok je neverejné.
	2. Vybratému účastníkovi súťaže bude v lehote do 5 dní odo dňa vyhodnotenia súťaže odoslaný list s oznámením o tom, že je vybratým účastníkom súťaže. Zmluva o nájme pozemku bude uzatvorená do 15 dní od zverejnenia výsledkov súťaže.
	3. Vyhlasovateľ súťaže si vyhradzuje právo kedykoľvek do prijatia návrhu a podpisu zmluvy o nájme pozemku zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli obce Kopčany a na internetovej stránke [www.kopcany.sk.](http://www.bratislava.sk/)
	4. Vyhlasovateľ súťaže si vyhradzuje právo odmietnuť návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže.
	5. Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov pod bodom 2.13. a 2.14. odošle vyhlasovateľ účastníkom listom do 15 dní odo dňa vyhodnotenia obchodnej verejnej súťaže.
	6. Vyhlasovateľ si vyhradzuje právo v prípade zistenia neúplnosti súťažného návrhu

 z hľadiska vyhlásených požiadaviek vyradiť súťažný návrh z obchodnej verejnej súťaže.

* 1. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.
	2. Vyhlasovateľ si vyhradzuje právo uzatvoriť zmluvu o nájme pozemku výlučne len s víťazom súťaže.
	3. Výsledky vyhodnotenia súťaže budú zverejnené v termíne **do 03. 08. 2021** na internetovej stránke obce : [www.kopcany.sk,](http://www.bratislava.sk/) ako aj na úradnej tabuli obce Kopčany.

Účastník berie na vedomie, že v prípade viacerých účastníkov v obchodnej verejnej súťaži, ktorí splnili podmienky tejto súťaže a budú predložené rovnaké výšky nájomného budú vyzvaní na ďalšie kolo podaní novej výšky nájomného.

1. **Kritéria pre posudzovanie súťažných návrhov:**

3.1. Kritériom pre posudzovanie súťažných návrhov je najvyššie ponúknuté nájomné za nájom časti pozemku, parc. č. 902/2 vo výmere 12 m2 v k.ú. Kopčany. Výška ponúkaného nájomného – váha kritéria 100%.

# B / Obsah súťažného návrhu

Súťažný návrh musí obsahovať:

1. Návrh zmluvy o nájme pozemku priloženého vzoru doplneného účastníkom ..

# C/ Sumár základných termínov obchodnej verejnej súťaže

1. Termín zverejnenia obchodnej verejnej súťaže najneskôr **25. 06. 2021.**
2. Termín prevzatia súťažných podmienok a podkladov **od 25. 06. 2021 do 16. 07. 2021**
3. Termín predkladania súťažných návrhov  **do 16. 07. 2021 .**
4. Termín otvárania obálok a vyhodnotenia súťažných návrhov **19. 07. 2021**.
5. Výsledky vyhodnotenia súťaže budú zverejnené v termíne **do 3.08. 2021**.

6. Termíny ohliadky **podľa dohody do 16.07.2021.**

V Kopčanoch dňa 23.06.2021

Ing. Dušan Dubecký

 starosta

**Zmluva o nájme pozemkov**

**č.**

uzatvorená podľa zákona č. 138/1991 Zb. o majetku obcí a podľa §§ 281 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „*zmluva*“)

**Článok I. Zmluvné strany**

1. **Prenajímateľ: Obec Kopčany**

 **Kollárova 318,**

 **908 48 Kopčany**

Zastúpená: Ing. Dušanom Dubeckým starostom obce

IČO: 00 603 481

IBAN: SK64 5600 0000 0027 0868 3002

(ďalej len ako ,,*prenajímateľ*“)

1. **Nájomca:**

 **IČO:**

 **DIČ:**

IČ DPH:

Zapísaný v obchodnom registri na Okresnom súde ....

Zastúpený:

(ďalej len ako ,,*nájomca*“)

(prenajímateľ a nájomca ďalej spolu tiež ako ,,*zmluvné strany*“ alebo jednotlivo ,,*zmluvná strana*“)

**Článok II. Predmet nájmu**

1. Prenajímateľ je výlučným vlastníkom pozemku, parc. č. 902/2 vo výmere 102 122 m2 v k.ú. Kopčany v katastri nehnuteľností Okresného úradu Skalica, katastrálneho odboru, na LV č. 1464 ako:
	1. pozemok parcely reg. ,,C“, evidovanej na kat. mape pod parc. č. 902/2, pozemok na ktorom je postavená inžinierska stavba. Prenajíma sa časť pozemku o výmere 12 m2 (ďalej len ako ,,*pozemok*“ alebo ,,*predmet nájmu*“).

**Článok III. Predmet zmluvy**

1. Prenajímateľ na základe tejto zmluvy prenecháva za odplatu nájomcovi predmet nájmu za účelom umiestnenia a prevádzkovania novinového stánku ako služba obyvateľstvu, za podmienok uvedených v tejto zmluve. Nájomca sa touto zmluvou zaväzuje uhrádzať prenajímateľovi dojednanú odplatu (nájomné).

**Článok IV. Doba nájmu**

1. Zmluva sa uzatvára na dobu neurčitú. platnou dňom podpisu tejto zmluvy oboma zmluvnými stranami a účinnou

**Článok V.**

**Výška, splatnosť a spôsob úhrady nájomného**

1. Zmluvné strany sa dohodli, že výška nájomného za užívanie predmetu nájmu predstavuje sumu vo výške ...... ,- eur mesačne (slovom ...... eur). Nájom za užívanie predmetu nájmu bude platené na účet prenajímateľa vždy najneskôr do 20. (dvadsiateho) dňa príslušného mesiaca za obdobie jedného mesiaca, za ktoré je platba platená, bezhotovostným prevodom na bankový účet prenajímateľa uvedený v Článku I. v bode 1. tejto zmluvy.
2. Zmluvné strany sa dohodli na zmluvnej pokute vo výške 0,5 % denne z dlžnej sumy, ktorú je nájomca povinný zaplatiť v prípade omeškania s platením nájomného za každý, aj začatý deň omeškania; nárok na náhradu škody a nárok na zákonný úrok z omeškania, resp. poplatok z omeškania týmto nie sú dotknuté.

**Článok VI. Všeobecné ustanovenia**

1. Nájomca sa so stavom predmetu nájmu oboznámil pred podpísaním tejto zmluvy a potvrdzuje, že

predmet nájmu preberá do užívania bez akýchkoľvek závad. Umiestnenie novinového stánku bude protokolárne  fotograficky zdokumentované a podpísané zmluvnými stranami .

1. Nájomca nie je oprávnený dať predmet nájmu do podnájmu inej osobe bez predchádzajúceho písomného súhlasu prenajímateľa.
2. Nájomca zodpovedá za škodu, ktorú na predmete nájmu spôsobí a je povinný odstrániť závady a poškodenia, ktoré spôsobil na predmete nájmu. Rovnako zodpovedá nájomca za osoby, ktorým umožnil do predmetu nájmu prístup. Ak nájomca závady neodstráni a neuvedie poškodené veci do pôvodného stavu, resp. ak to nie je možné, má prenajímateľ právo požadovať od nájomcu náhradu vzniknutej škody.
3. Nájomca je povinný prevádzkovať novinový stánok na predmete nájmu v súlade s platnými právnymi predpismi a normami. Prenajímateľ nezodpovedá za prípadne škody na takýchto technických zariadeniach užívaných na predmete nájmu. Nájomca nedovolí, aby boli v predmete nájmu umiestnené, použité akékoľvek nebezpečné látky, kontaminujúce látky, toxické látky alebo odpady, nákazlivé látky, azbest alebo materiály obsahujúce azbest.
4. Doručením sa rozumie doručenie písomnosti doporučene poštou na adresu uvedenú v Článku I. tejto zmluvy, doručenie poštou, kuriérom alebo osobné doručenie zmluvnej strane. Za deň doručenia písomnosti sa pokladá aj deň, v ktorý zmluvná strana odoprie doručovanú písomnosť prevziať alebo v ktorý márne uplynie 18 dňová úložná doba pre vyzdvihnutie si zásielky na pošte, alebo v ktorý je na zásielke doručovanej poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy na doručovanie zmluvných strán uvedené v

záhlaví tejto dohody. Zmluvná strana, ktorá zmení adresu na doručovanie uvedenú v Článku I. tejto zmluvy je povinná bezodkladne oznámiť túto zmenu druhej zmluvnej strane písomne na adresu uvedenú v Článku I. tejto zmluvy.

1. Prenajímateľ je oprávnený vstupovať do predmetu nájmu kedykoľvek za účelom kontroly, či nájomca užíva predmet nájmu na stanovené účely v súlade s podmienkami upravenými v tejto zmluve.

**Článok VII.**

**Skončenie nájmu**

1. Zmluvné strany sa dohodli, že nájom dohodnutý touto zmluvou skončí:
	1. písomnou dohodou zmluvných strán,
	2. písomnou výpoveďou ktorejkoľvek zmluvnej strany bez udania dôvodu,
	3. zánikom predmetu nájmu,
	4. odstúpením od zmluvy.
2. Ak bola daná výpoveď ktoroukoľvek zmluvnou stranou, skončí sa nájom uplynutím výpovednej lehoty. Výpovedná lehota sú 3 mesiace a začína plynúť dňom nasledujúcim po dni, v ktorom bola druhej zmluvnej strane doručená výpoveď.
3. Prenajímateľ môže kedykoľvek odstúpiť od zmluvy, ak nájomca napriek písomnej výstrahe užíva predmet nájmu alebo ak trpí užívanie predmetu nájmu takým spôsobom, že prenajímateľovi vzniká škoda alebo že mu hrozí značná škoda.
4. Nájomca je povinný na vlastné náklady vypratať predmet nájmu, a ten odovzdať prenajímateľovi v stave zodpovedajúcom obvyklému opotrebeniu, a to ku dňu skončenia nájmu, ak sa zmluvné strany písomne nedohodnú inak. Ak nájomca predmet nájmu nevyprace alebo neodovzdá prenajímateľovi ani v lehote desiatich kalendárnych dní odo dňa skončenia nájmu alebo v lehote piatich kalendárnych dní odo dňa skončenia nájmu, ak nájomný pomer skončil odstúpením od nájomnej zmluvy, je prenajímateľ oprávnený na účely zabezpečenia pohľadávok vzniknutých podľa tejto zmluvy, zadržať hnuteľné veci nájomcu nachádzajúce sa v/na predmete nájmu.
5. Zmluvné strany sa dohodli, že ak nájomca po skončení nájmu predmet nájmu neopustí, resp. nevyprace, má prenajímateľ nárok na náhradu za užívanie predmetu nájmu vo výške dojednaného nájomného, vrátane nároku na zmluvnú pokutu vo výške 20% z dojednaného nájomného, a to za každý začatý mesiac užívania predmetu nájmu po skončení nájmu.

**Článok VIII.**

**Záverečné ustanovenia**

1. Táto Zmluva nadobúda platnosť dňom podpisu oboma Stranami a účinnosť dňom nasledujúcim po dni jej zverejnenia na webovom sídle Prenajímateľa v súlade s ustanovením § 47a zákona č. 40/1964 Zb. Občiansky zákonník a § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluva je vyhotovená v štyroch rovnopisoch, po dvoch pre každú zmluvnú stranu.
3. Túto zmluvu možno meniť a dopĺňať iba písomnými dodatkami, podpísanými obomi zmluvnými stranami, pokiaľ v tejto zmluve nie je ustanovené inak.
4. Práva a povinnosti z tejto zmluvy sa riadia právnym poriadkom Slovenskej republiky, najmä príslušnými ustanoveniami zákona č. 40/1964 Zb. Občiansky zákonník v znení neskorších predpisov.
5. Akýkoľvek nárok prenajímateľa na zmluvnú pokutu podľa tejto zmluvy vzniká prenajímateľovi popri nároku na náhradu škody spôsobenú nájomcom v plnej výške, pričom táto zmluvná pokuta je splatná okamžite ako na ňu vznikne nárok.
6. Zmluvné strany si túto zmluvu prečítali, jej obsahu porozumeli a na znak toho, že obsah tejto zmluvy vyjadruje ich skutočnú a slobodnú vôľu, ju podpísali.
7. Podmienky obchodnej verejnej súťaže boli schválené uznesením Obecného zastupiteľstva Kopčany č. 18/2021 zo dňa 23. 06. 2021.

V Kopčanoch, dňa ................. V ..............., dňa..............

Prenajímateľ: Nájomca:

....................................................................... ...........................................................